Ir-Regolament tal-Kunsill (KE) Nru 1985/2003
tal-10 ta' Novembru 2003
li jemenda r-Regolament (KE) Nru 427/2003 dwar mekkaniżmu transitorju ta' salvagwardja skond il-prodott għal importazzjonijiet li joriġinaw fir-Repubblika Popolari taċ-Ċina
IL-KUNSILL TA' L-UNJONI EWROPEA,
Wara li kkunsidra t-Trattat li jistabbilixxi l-Komunità Ewropea, u b'mod partikolari l-Artikolu 133 tiegħu,
Wara li kkunsidra l-proposta tal-Kummissjoni,
Billi:
(1) Ir-Regolament (KE) Nru 427/2003 [1] jistabbilixxi kwoti kwantitattivi għal ċerti prodotti li joriġinaw mir-Repubblika Popolari taċ-Ċina.
(2) Ir-Regolament tal-Kummissjoni (KE) Nru 1351/2003 [2] stabbilixxa l-proċeduri amministrattivi għall-ewwel frazzjon tal-kwoti kwantitattivi ta' l-2004 għal ċerti prodotti li joriġinaw mir-Repubblika Popolari taċ-Ċina.
(3) In vista tat-tkabbir tal-Komunità Ewropea fl-1 ta' Mejju 2004 hu xieraq li jiżdiedu l-kwoti skond l-Artikolu XXVIII tal-GATT 1994 u l-Ftehim dwar l-interpretazzjoni ta' dan l-Artikolu.
(4) Hu għalhekk xieraq li jiġi emendat l-Anness I tar-Regolament (KE) Nru 427/2003,
ADOTTA DAN IR-REGOLAMENT:
Artikolu 1
L-Anness I tar-Regolament (KE) Nru 427/2003 għandu jiġi sostitwit bit-test ta' l-Anness ta' dan ir-Regolament.
Artikolu 2
Dan ir-Regolament għandu jidħol fis-seħħ fil-jum tal-pubblikazzjoni tiegħu fil-Ġurnal Uffiċjali ta' l-Unjoni Ewropea.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussel, fl-10 ta' Novembru 2003.